Рэферэндум у Беларусі (2022)

Рэферэндум у Беларусі 2022 года — рэферэндум, які прайшоў у Беларусі 27 лютага 2022 годаРэферэндум па ўнясенні змяненняў і дапаўненняў у Канстытуцыю назначаны на 27 лютага.

 Умовы правядзення 
Згодна з Канстытуцыяй Рэспублікі Беларусь змяненні і дапаўненні ў Асноўны Закон краіны могуць быць праведзены праз рэферэндум. Рашэнне аб змяненні і дапаўненні Канстытуцыі шляхам рэферэндуму лічыцца прынятым, калі за яго прагаласавала большасць грамадзян, унесеных у спісы для галасаванняРаздзел VIII. Дзеянне Канстытуцыі Рэспублікі Беларусь і парадак яе змянення.

Рэферэндум адбываўся на фоне рэпрэсій пасля падаўлення масавых палітычных пратэстаў. Улады не адкрылі ўчасткаў за мяжой, не публікаваліся спісы членаў выбарчых камісій.

Падчас правядзення рэферэндума адбылося Расійскае уварванне ва Украіну. 27 лютага а 14:00 у многіх гарадах адбыліся лакальныя дэманстрацыі супраць вайны і ў знак салідарнасці з Украінай, яны адбываліся каля выбарчых участкаў канстытуцыйнага рэферэндума, у асноўны дзень галасавання. Святлана Ціханоўская напярэдадні заклікала псаваць бюлетэні і выказаць сваё стаўленне да расійскага ўварвання каля ўчасткаў, дзень абраны для агульнага пратэсту як адзіная магчымасць масавага мерапрыемства без папярэдніх затрыманняў удзельнікаў пры цяперашнім становішчы ў краіне. Пасля першых воклічаў «Не — вайне!» і «Слава Украіне!» каля ўчасткаў па ўсёй краіне пачаліся затрыманні. Аднак, тым жа 27 лютым а 17:00 у цэнтрах многіх беларускіх гарадоў, у Мінску каля будынка Генеральнага штаба, адбыліся антываенныя мітынгі, ім ужо папярэднічалі затрыманні ўдзельнікаў на падыходах да вызначаных месцаў, хапалі пратэстоўцаў падчас мітынга і на сыходзе на прылеглых вуліцах. Агулам 27 сакавіка за ўдзел у антываенным пратэсце па папярэдніх звестках было затрымана каля 800 чалавек.МВД: В день референдума в Беларуси задержали около 800 человек Таксама 27 лютага адбываліся затрыманні на ўчастках за псаванне бюлетэняў, толькі ў Наваполацку схоплена 80 чалавек за спробу сфатаграфаваць свой бюлетэнь у кабінцы для таемнага галасаванняhttps://nashaniva.com/?c=ar&i=285709, агульная колькасць затрыманых за гэта па краіне невядома.

 Падрыхтоўка 
15 сакавіка 2021 года ў рамках рэалізацыі палажэнняў рэзалюцыі VI Усебеларускага народнага сходу была створана Канстытуцыйная камісіяУказ Президента Республики Беларусь от 15 марта 2021 года № 105 «О Конституционной комиссии» . Да 1 жніўня 2021 года Канстытуцыйная камісія павінна была прадставіць Прэзідэнту Беларусі прапановы па змяненні Канстытуцыі для далейшага іх вынясення на рэспубліканскі рэферэндум.

27 снежня 2021 года праект змяненняў і дапаўненняў Канстытуцыі Рэспублікі Беларусь быў абнародаваны для ўсенароднага абмеркаванняАбнародаваны праект змяненняў і дапаўненняў Канстытуцыі Рэспублікі Беларусь для ўсенароднага абмеркавання.

Першапачаткова агучвалася прапанова пра правядзенні рэферэндума для прыняцця новай Канстытуцыі Рэспублікі БеларусьПроект новой Конституции Беларуси находится в достаточно высокой степени готовности, аднак пасля абнародвання прапаноў, было заяўлена пра правядзенне рэферэндума па ўнясенні змяненняў і дапаўненняў у дзеючую Канстытуцыю Рэспублікі Беларусь.

 Вынік 
Цэнтрвыбаркам абвясціў, што змены ў Канстытуцыю Беларусі былі ўхвалены.

Магчымасць сабрацца ў асноўны дзень галасавання 27 лютага людзі выкарысталі для антываенных пратэстаў у сувязі з уварваннем Расіі ва Украіну. Сотні людзей былі затрыманыя.

Катэгорыя:Прэзідэнцтва Аляксандра Лукашэнкі
Катэгорыя:Рэферэндумы ў Беларусі
Катэгорыя:2022 год у Беларусі
Катэгорыя:Люты 2022 года
Катэгорыя:Выбары 2022 года
Катэгорыя:Падзеі 27 лютага